Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: 13/2001. (V. 14.) AB határozat, ABK 2001. május, 226.,
Paragraph Index: 352

13/2001. (V. 14.) AB határozat, ABK 2001. május, 226., 238.] A büntetés kiszabásnak a büntetõ törvényben meghatározott szabályai minden esetben egy adott büntetõpolitika normatív megtestesülését jelentik. A Btk.-nak a büntetés kiszabásával összefüggõ egyes szabályait és elveit az Alkotmánybíróság mindezidáig kizárólag a különös és többszörös visszaesõkre vonatkozó rendelkezések tekintetében vizsgálta. Határozatában elvi éllel szögezte le: „Az Alkotmánybíróságnak nincs jogosítványa a büntetõpolitika által megfogalmazott szükségletek, követelmények és célok helyességérõl és indokairól, így különösen azok célszerûségérõl és hatékonyságáról határozattal dönteni. Az Alkotmánybíróság csak a normában testet öltött politikai döntés alkotmányosságáról vagy alkotmányellenességérõl határozhat. Ezt viszont olyan alkotmányossági vizsgálat keretében cselekszi, amelynek során figyelemmel van nemcsak az alaptörvény textusára, hanem annak normatív és intézményes összefüggéseire, és ugyanígy tekintettel van a Btk. rendelkezéseire és intézményeinek koherenciájára. Az Alkotmánybíróságnak tehát arra van jogosítványa, hogy a büntetõpolitika alkotmányos korlátait állapítsa meg, de ne a politika tartalmáról döntsön, ennek során pedig különös tekintettel legyen az alapjogok védelmének alkotmányos büntetõjogi garanciáira.” (1214/B/1990. AB határozat, ABH 1995. 571., 573., 574.) Ezen álláspontját az Alkotmánybíróság jelen ügyben is irányadónak tekinti. 1.2. A hatályos Btk. büntetési rendszere dualista alapon álló (büntetéseket és intézkedéseket is ismerõ) relatíve határozott rendszer, amely lehetõvé teszi az alternatív szankciók alkalmazását is. Ebben a büntetési rendszerben 2002/36. szám a szankció meghatározásának joga megoszlik a jogalkotó és a jogalkalmazó között. A törvényhozó megállapítja az egyes bûncselekményekhez kapcsolódó számba jöhetõ büntetési nemeket és intézkedés fajtákat, rögzíti a büntetési tételkereteket (a büntetési tétel alsó és felsõ határát), valamint a büntetés kiszabásával összefüggõ egyes körülményeket és elveket. A bíróságnak az egyedi ügyekben a büntetés mértékének megállapítása során ezek között van szabad mozgástere. A Btk. rendszerében a törvényhozó az általános részben állapítja meg az egyes büntetési nemekre és intézkedésekre vonatkozó fõ szabályokat, az azokban rejlõ joghátrány jellegét, azok generális minimumait és maximumait, s részben az alkalmazhatóságuk körét és feltételeit is. Ugyanitt kerül sor a büntetés kiszabása során figyelembe veendõ, a bûncselekményhez vagy az elkövetõ személyéhez tapadó büntetõjogilag releváns egyes körülmények körülírására. A törvény különös részében az egyes különös részi törvényi tényállásokhoz kapcsolódóan a bûncselekmények súlya szerint határozza meg a jogalkotó az alkalmazható — esetleg vagylagosan választható — büntetési nemet, valamint az adott tényálláshoz tapadó speciális szabadságvesztési minimumot és maximumot. A szabadságvesztésen kívül ugyanis, az összes többi fõ- és mellékbüntetésnek, illetve intézkedésnek eleve csak generális minimuma és maximuma van, amelyet az általános rész tartalmaz. Erre figyelemmel állapította meg az Alkotmánybíróság a már idézett határozatában, hogy a „büntetési keretek meghatározásában a Btk. büntetési rendszerének szerves részét képezik az általános rész büntetésekre vonatkozó szabályai, továbbá a büntetéskiszabás normatív szabályai. […] Az egyes bûncselekmények természetéhez és súlyához igazodó büntetési rendszer és a büntetéskiszabás normatív elõírásai együttesen szolgálják a jogállami legális büntetés funkcióját: a szankcióval történõ arányos és megérdemelt viszonzást.” (1214/B/1990. AB határozat, ABH 1995. 571., 576., 577.) A konkrét ügyekben a Btk. által a fentebb ismertetett rendben meghatározott elvi kereteken belül mérlegelve választja meg a bíróság a büntetés, intézkedés nemét és szabja ki annak konkrét mértékét. A büntetési nem megválasztása és konkrét mértékének megállapítása során azonban a bíróság a Btk. 83. § (1) bekezdésében meghatározott kötelezettségénél fogva teljes terjedelmükben figyelembe veszi a büntetéskiszabásra vonatkozó általános részi rendelkezéseket és az ítélkezési gyakorlat által kialakított szabályokat is. A támadott rendelkezéssel szoros összefüggésben álló, — rendszertanilag azt megelõzõ — a Btk. 83. § (1) bekezdésében foglalt rendelkezés ugyanis a büntetés kiszabására vonatkozó olyan normatív szabályt tartalmaz, amely a számba jöhetõ valamennyi büntetés és intézkedés alkalmazásával összefüggésben általánosságban teremt lehetõséget a bíróságnak a büntetés egyéniesítésére, mi több, kötelességévé is teszi az individualizációt. Ennek során áll módjában a bíróságnak azon körülmények figyelembevétele, melyek nem általánosan jellemzik valamennyi, az adott ügyben elbírált típusú bûncselekményt, és nem tapadnak általánosságban az elkövetõk személyéhez. A bírói egyéniesítés keretében kell dönteni arról is, hogy fennállnak-e a Btk.-ban elõzetesen rögzített azon körülmények, amelyek felhatalmazást adnak a bíróságnak a speciális törvényi minimum és maximum áttörésére (pl. enyhítõ rendelkezések, halmazati büntetés kiszabása), vagy amelyek meghatározott esetekben egyes szankciók elõnyben részesítésére kötelezik (pl. fiatalkorúak esetén intézkedések alkalmazása a Btk.

Source: https://magyarkozlony.hu/hivatalos-lapok/64936f3d691e8425e19739b93c705868ffad6419/dokumentumok/dd0e31d3f6cb1097e6954eb3e34c39269a4965ce/letoltes